Bernt Eirik Isaksen Lyngstad

Bernt Eirik Isaksen Lyngstad (født 19. desember 1971) er en norsk lokalpolitiker (AP). Isaksen Lyngstad er opprinnelig fra Birtavarre, og han flyttet senere til Manndalen. Han var kommunestyrerepresentant i årene 2015-2019 og er ordfører i Kåfjord kommune fra 1. oktober 2019. Fra 1993 til 2011  jobbet han med informasjonsteknologi i Kåfjord kommune. I årene 2011-2015 var han nestleder for Nordnorsk Fjellovervåking IKS og i årene 2015-2019 senioringeniør i Norges vassdrags- og energidirektorat (NVE), seksjon for fjellskred.

Isaksen Lyngstad er tidligere leder av Manndalen ungdoms- og idrettslag og Manndalen fiskefestival samt nestleder i Kåfjord Arbeiderparti.

Referanser 

Ordførere i Kåfjord
Ap-ordførere i Troms